91/398/ETY: Komission päätös, tehty 19 päivänä heinäkuuta 1991, eläinlääkintäviranomaiset yhdistävästä tietokoneverkosta (Animo)



Virallinen lehti nro L 221 , 09/08/1991 s. 0030 - 0030

Suomenk. erityispainos Alue 3 Nide 38 s. 0149

Ruotsink. erityispainos Alue 3 Nide 38 s. 0149



KOMISSION PÄÄTÖS, tehty 19 päivänä heinäkuuta 1991, eläinlääkintäviranomaiset yhdistävästä tietokoneverkosta (Animo) (91/398/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 91/68/ETY(2), ja erityisesti sen 20 artiklan 1 kohdan, sekä katsoo, että yhteisön sisäisen elävien eläinten ja tiettyjen tuotteiden kaupan toteuttamisen ja sisäisillä rajoilla tehtävistä eläinlääkärintarkastuksista luopumisen yhteydessä on tärkeää direktiivin 90/425/ETY 20 artiklan 1 kohdan mukaisesti luoda eläinlääkintäviranomaiset yhdistävä tietokoneverkko, jonka yhteinen nimi on Animo, aluksi olisi vahvistettava tietokoneverkon yleisen rakenteen perusperiaatteet; näiden periaatteiden soveltamista koskevista yksityiskohtaisista säännöistä säädetään myöhemmin direktiivin 90/425/ETY 20 artiklan 3 kohdan mukaisesti, direktiivin 90/425/ETY 4 artiklan 2 kohdan ja kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY(3) 4 artiklan 5 kohdan mukaisesti sekä kolmansista maista tulevien elävien eläinten valvonnasta vastaavien rajatarkastusasemien velvoitteet huomioon ottaen on tärkeää yhdistää tietokoneverkon avulla jäsenvaltioiden keskusviranomaiset, nimetyt paikalliset viranomaiset ja rajatarkastusasemat, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Tässä päätöksessä 'yksiköllä` tarkoitetaan: - jokaista jäsenvaltion toimivaltaista keskusviranomaista, - jokaista jäsenvaltion paikallista viranomaista, joka sellaiseksi nimetään yhdistävän tietokoneverkon toteuttamiseksi, - jokaista direktiivin 90/675/ETY 2 artiklan 2 kohdan g alakohdan määritelmän mukaista rajatarkastusasemaa, - jokaista kolmansista maista yhteisöön tuotavien eläinten eläinlääkärintarkastuksia varten hyväksyttyä rajatarkastusasemaa. 2 artikla 1 Jokainen yksikkö on yhteydessä eläinlääkintäviranomaiset yhdistävään tietokoneverkkoon. 2 Jokaisella yksiköllä on oltava: - mikrotietokone, jossa on MS-DOS- tai UNIX-käyttöjärjestelmä, - laite (modeemi), jolla voidaan moduloida ja demoduloida tietoja, jotka kulkevat puhelinlinjaa tai muuta suurinopeuksista linjaa myöten, - tulostin, - samanlaiset tietoliikenne- ja sovellusohjelmistot, jotta jokainen yksikkö voi olla yhteydessä eläinlääkintäviranomaiset yhdistävään tietokoneverkkoon. 3 artikla Tämä päätös on osoitettu kaikille jäsenvaltioille. Tehty Brysselissä 19 päivänä heinäkuuta 1991. Komission puolesta Ray MAC SHARRY Komission jäsen (1) EYVL N:o L 224, 18.8.1990, s. 29 (2) EYVL N:o L 46, 19.2.1991, s. 19 (3) EYVL N:o L 373, 31.12.1990, s. 1